Sandomierzi konföderatsioon

Sandomierzi konföderatsioon oli Põhjasõja ajal 1704. aastal loodud Poola-Leedu aadelkonna (šlahta) sõjaline liit (konföderatsioon), mille eesmärgiks oli kukutada Rootsi kuningriigi toel Poola kuningaks saanud Stanisław Leszczyński ning taastada troonile eelmiseks kuningaks olnud August II Tugev. Konföderatsioon saadeti laiali 1717. aastal. 

 Ajalugu 

1702. aasta jaanuaris alustasid Karl XII juhitud Rootsi väed sissetungi Poola-Leedu vabariiki. Tolleaegne Poola kuningas August II põgenes oma õukonnaga Sandomierzi. Varssavis kogunenud seim valis 1704. aasta 12. juulil rootslaste survel uueks kuningaks Poznani vojevoodi Stanisław Leszczyński, kelle kroonimine leidis aset septembris. 

20. mail moodustas August II-st toetav šlahta Sandomierzis konföderatsiooni. Leszczyński valimist ning Augusti kuningatiitli eemaldamist nad ei tunnistanud, et mitte ebaseaduslikult tegutseda. Alles 1707. aasta 11. juulil tunnistas konföderatsioon, et riigis on interregnum.Lk 161–162 (Frost) Samal aastal taganesid konföderatsiooni väed Sileesiasse ning sealt OlomoucisseLk 89 (Kopiec, 2022). 

Konföderatsiooni juhatajaks (konföderatsioonimarssal) määrati Stanisław Ernest Denhoff. Konföderatsiooni peamine toetajaskond asus Väike-PoolasLk 163 (Frost) ning koosnes peamiselt kohalikust aadelkonnastLk 32–38 (Actum in Castro Sandomiriensi). Konföderatsiooni toetasid ka Gniezno peapiiskop Stanisław Szembek ja Włocławeki piiskop Konstanty Felicjan SzaniawskiLk 83 (Kopiec, 2022). Konföderatsiooni toetaja oli ka Vene tsaar Peeter I. Aadlikud olid siiski Poltava lahingu järel suurenenud Vene mõjuvõimu vastu, näiteks protesteerisid nad Vene vägede viibimise üle endistel Poola riigi aladelLk 164 (Frost). 

Sandomierzi konföderatsioon saadeti 1. veebruaril 1717 toimunud Vaikse seimi ajal laialiLk 978 (Orgelbrand, 1867), olles olnud kõike pikema tegutsemisajaga konföderatsioon Poola-Leedu ajaloosLk 165 (Frost).

 Viited 

 Kirjandus 

 Frost, Robert. ""Everyone understood what it meant": The Impact of the Battle of Poltava on the Polish-Lithuanian Commonwealth". Harvard Ukrainian Studies. Kd. 31. 4 (1). 2009–2010. 
 Kopiec, Jan. "Papal Diplomacy in the Face of the Dispute for the Throne of Poland in the Years 1704–1709". Nasza Przeszłość. Kd. 138. 2. 2022. 
 Orgelbrand, Samuel. Encyklopedyja powszechna. Kd. 24. 1867. 

 Välislingid 

 Actum In Castro Sandomiriensi Sabbato Ante Festvm Sanctorvm Viti & Modesti Martyrvm Proximo, Anno Domini Millesimo Septingentesimo Qvarto. 

Kategooria:Rzeczpospolita sõjandus